# Allen Ginsberg

### Wikipedia

Allen Ginsberg (s. 3. kesäkuuta, 1926 - k. 5. huhtikuuta, 1997) oli yhdysvaltalainen runoilija. Hän oli yksi beat-liikkeen johtavia hahmoja ja oli vahvasti mukana myös 1960-luvun hippiliikkeessä. Ginsbergin isä oli tunnettu runoilija Louis Ginsberg. Mielisairaudesta kärsineestä äidistään Naomista Ginsberg kirjoitti koskettavan runon Kaddish (sisältyy Pentti Saarikosken suomentamana Sammakon Ginsberg-valikoimaan Huuto ja muita runoja 1947–1971).

Opiskellessaan 1940-luvulla Columbian yliopistossa Ginsberg tutustui William S. Burroughsiin, Jack Kerouaciin, Gregory Corsoon ja Gary Snyderiin. Ginsbergistä tuli beatrunouden johtohahmo ja hän kannusti myös ystäväpiiriään yhä parempiin runosaavutuksiin. Työskenneltyään mm. markkinatutkijana ja merimiehenä Ginsberg julkaisi esikoiskokoelmansa Howl And Other Poems vuonna 1956. Kokoelma veti kustantaja-runoilija Lawrence Ferlinghettin sensuurioikeudenkäynteihin. Kohusta oli kuitenkin lopulta pelkkää hyötyä. Opuksesta tuli yksi vuosisadan luetuimmista runokirjoista kautta maailman. Huuto-runoa pidetään menneen vuosisadan väkevimpänä yksilön mielenilmauksena.

Ginsberg oli monessa mukana. Vuonna 1965 hänet kruunattiin Prahassa Toukokuun kuninkaaksi, karkotettiin Tšekkoslovakiasta, ja hän joutui FBI:n tarkkailulistalle. Ginsberg oli hippiliikkeen ja rauhanliikkeen guru, joka teki myös yhteistyötä monien muusikoiden ja säveltäjien kanssa (mm. Paul McCartney, The Clash ja Philip Glass). Ginsberg matkusti aktiivisesti opettamassa ja lukemassa runojaan, mutta hänen vakituisin kotinsa oli kuitenkin New Yorkin Lower East Side.

Ginsberg oli American Academy of Arts and Lettersin jäsen. Vuonna 1993 Ranskan kulttuuriministeri myönsi hänelle Chevalier de l’Ordre des Arts et des Lettres -kunniamerkin. Vuonna 1994 hänet valittiin Harvardin yliopiston Phi Beta Kappa -runoilijaksi. Lisäksi hän sai lukuisia pienempiä suosionosoituksia. Ginsberg oli myös perustamassa Jack Kerouac -runokoulua Boulderin (Colorado) Naropa Instituuttiin (Anselm Hollo kuuluu koulun opettajakaartiin).

Allen Ginsberg kuoli maksasyöpään New Yorkissa 4. huhtikuuta 1997. Hän kirjoitti vielä muutamaa päivää ennen kuolemaansa. Runot olivat olleet olennainen osa hänen elämäänsä, kynä ja vihko seurasivat kaikkialle. Yksi viimeisistä beatnikeista poistui ystäviensä ympäröimänä. Ginsbergillä ei ollut perinteisessä mielessä yksityisyyttä. Hän vastusti sosiaalista valhetta. Harva on tehnyt sopeutumattomuutta yleisesti arvostetuksi elämänasenteeksi yhtä voimakkaasti kuin Ginsberg.

## [muokkaa] Suomennettuja teoksia

- Luurankohuutoja – Runoja 1984–1997
- Huuto ja muita runoja 1947–1971
- Huudon jälkeen – Runoja 1972–1992
- Kuolema van Goghin korvalle

Haettu osoitteesta http://fi.wikipedia.org../../../a/l/l/Allen_Ginsberg_6113.html

Luokat: Yhdysvaltalaiset runoilijat | Beat-sukupolvi | Juutalaiset kirjailijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Česky
- Deutsch
- Ελληνικά
- English
- Español
- Esperanto
- Français
- Ido
- Italiano
- עברית
- ქართული
- Magyar
- Nederlands
- 日本語
- Occitan
- Polski
- Português
- Русский
- Simple English
- Svenska
- Türkçe